b'\n_START_ARTICLE_\nAmfiktionije ali Janez Goligleb\n_START_SECTION_\nVsebina\n_START_PARAGRAPH_\nDrama se odvija pred vojno leta 1941, ko se Goligleb odlo\xc4\x8di za vstop v politiko, kljub temu, da mu \xc5\xbeena nasprotuje. Praksa \xc5\xbeeli, da mo\xc5\xbe izstopi iz politike, zato za njegovimi agitatorji po\xc5\xa1lje svoje, ki pa njegove poni\xc5\xbeujejo. Glavno nalogo dodeli Martinu, ki je zaljubljen v njeno h\xc4\x8derko Realijo. Pove mu, da \xc4\x8de bo dobro opravil nalogo, morda dobi Realino roko. Idealija mora napisati gledali\xc5\xa1ko igro, vendar ji delo ne gre od rok, namre\xc4\x8d zaljubila se je v Andreja. To pa dobro izkoristi Fenomen, ki sam napi\xc5\xa1e igro in jo po\xc5\xa1lje v Narodno gledali\xc5\xa1\xc4\x8de. Idealija svari o\xc4\x8deta, da svet politike ni zanj, o tem se pa prepri\xc4\x8da na sre\xc4\x8danju z Bikonjo, ko povsem pogori in tako ne upa ve\xc4\x8d biti voditelj naroda. Fenomen mu da govor, ki o\xc4\x8dara vse ljudstvo, nasprotniki pa se zarotijo proti njemu. Isti ve\xc4\x8der uprizorijo Fenomenovo igro, ki je odigrana zelo dobro. Na koncu predstave se bli\xc5\xbea nevihta in Fenomen odide z odra, ob\xc4\x8dinstvo je navdu\xc5\xa1eno, dr. Potreba kot vedno protestira, vsi pa se mu posmehujejo.'